Dubaydagi "Mo'jizlar bog'i". Dubaydagi "Mo'jizalar bog'i" (Miracle Garden) – Birlashgan arab amirliklaridagi Dubayning Dubayland ko'ngilochar maskanida joylashgan gul bog'i. Bog' 2013 yilda, "Sevishganlar kuni"da ochilgan. U 72 000 kvadrat metrdan ortiq maydonni egallaydi. "Mo'jizalar bog'i" dunyodagi eng katta tabiiy gul bog'i bo'lib, 50 milliondan ortiq gul va 250 milliondan ko'proq o'simliklarni o'z ichiga oladi. 2015-yil aprel oyida bogʻ Garden Tourism Award tomonidan "Yilning eng diqqatga sazovor yangi bog'i" uchun Moselle mukofotini qo'lga kiritgan. O'ziga xosligi. Dubay "Mo'jizalar bog'i"ning oʻziga xosligi, birinchi navbatda, butunlay oʻlik choʻlda barpo boʻlganidir. Bunday qiyin sharoitlarda gul yetishtirish uchun bogʻga kuniga 757 000 litr suv kerak boʻladi. Yuqori texnologiyalar shahar oqava suvlarini tozalab, bogʻ boʻylab tomchilatib sugʻorish tarmogʻi orqali, vaqti-vaqti bilan oʻsimliklarni sugʻorib turadi. Moʻjizaviy bogʻni anʼanaviy maʼnodagi klassik botanika bogʻi yoki issiqxona deb atytib boʻlmaydi. Bu gul sanʼatining koʻplab namunalari jamlangan ajoyib maskandir. Bogʻda Fors koʻrfazi mintaqasida va qoʻshni mamlakatlarda uchramaydigan noyob oʻsimlik kompozitsiyalarini uchratish mumkin. Xilma-xil oʻsimliklardan iborat bog' koʻplab gulzor va xiyobonlarni, figurali arkalarni va sunʼiy sharsharalarni, ulkan gul soatlari va obrazli yodgorliklarni o'z ichiga oladi. E'tirof. Dubaydagi Mo'jizalar bog'i bir qator mintaqaviy va xalqaro mukofotlarga sazovor boʻlgan. Bog' uch marotaba Ginnesning rekordlar kitobiga kiritilgan. 2013 yilda u dunyodagi eng katta vertikal bog' deb e'lon qilindi. 2016 va 2018-yillarda Mikki Maus shaklida kesilgan butalarning eng baland uzunligi 18,06 metrni tashkil qilgani uchun hamda Airbus A-380 samalyoti shaklidagi eng katta gul kompozitsiyasi uchun rekordlar kitobidan joy olgan.